नेपाल के विदेश सचिव शंकर दास बैरागी ने कहा है कि नेपाल के पीएम ओली अप्रैल माह में भारत की यात्रा पर गए थे। मुलाकात में उन समझौतों पर ज्‍यादा ध्‍यान दिया जाएगा जिन्‍हें ओली के दौरे पर या पूर्व में साइन किया गया था। नवंबर 2016 में पूर्व राष्‍ट्रपति प्रणब मुखर्जी नेपाल के दौरे पर गए थे। यहां पर उन्‍होंने जनकपुर में रिंग रोड पर दो धर्मशालाओं के निर्माण की घोषणा की थी। पीएम मोदी जनकपुर में स्थित जानकी मंदिर जाएंगे और पूजा-पाठ के साथ अपने दौरे की शुरुआत करेंगे। दोनों देशों के बीच सांस्‍कृतिक रिश्‍तों की डोर और मजबूत करने के मकसद से पीएम मोदी इस मंदिर में जाएंगे और इसी दिन पीएम राजधानी काठमांडू के लिए रवाना हो जाएंगे। जनकपुरी में पीएम मोदी के स्‍वागत के लिए तैयारियां जोर-शोर से चल रही हैं। इस शहर का न‍ सिर्फ नेपाल के लिए बल्कि भारत के लिए भी एक अलग महत्‍व है।